**Autobiografică**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venirea mea pe lume,

A generat neliniști...

Flămând de viață,

Chinuiam nopțile

Și idealurile

Unor părinți,

Doritori de tinerețe

Veșnică

Și de plăceri

Nestinse.

Copilăria mea,

A însemnat

Poveri în plus

Pentru bunici.

Pentru mine,

Râuri de lacrimi,

Mici satisfacții,

Suspine-n tăcere,

O prietenie tainică

Cu marea,

Și un dor permanent

De mamă.

În adolescență,

Am străbătut

Adevăratul drum

Al cunoașterii

De sine,

Înțelegând devreme

De ce orgoliile

Unor părinți divorțați,

Distrug suflete

Candide, nevinovate,

De ce aceștia uită

Atât de repede

Să-i iubească,

Și de ce își amintesc

Într-un târziu

Că fii lor există,

Cerându-le

Iertare,

Îndurare

Și bătrânețe liniștită.

Tinerețea mea

A trecut ca fulgerul

Cu visuri împlinite

Dar şi cu deziluzii,

Însă,

Mai presus de toate

A existat iubirea

Desăvârşită!

O floare,

M-a inobilat

Cu două petale de diamant!

Îmaculată,

Puternică,

Distinsă,

Neofilită de griji

Sau dureri,

Obosită uneori

De ciudățeniile

Și capriciile unui hoinar,

Străjuiește încă

Hotarele căsniciei,

Împlinindu-și idealurile

Alături de mine.

Miraculoasă plenitudine

A unei vieți

Uneori imposibilă.